Държавен вестник, бр. 80, 2009 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  80
лярят да заплаща такса за предоставеното право 
на ползване за заустване на отпадъчни води в 
размер, определен в съответствие с чл. 9, ал. 1 и 
2 от раздел ІІ на Тарифата за таксите за правото 
на водоползване и/или разрешено ползване на 
воден обект, приета с ПМС № 154 от 28.VІІ.2000 г. 
На основание чл. 64, ал. 1, т. 2 и 3 от Закона за 
водите заинтересуваните могат да възразят срещу 
издаване на разрешителното или да предложат 
условия, при които то да бъде издадено с оглед 
гарантиране на лични или обществени интереси 
в 14-дневен срок от обявяването на съобщението. 
Мястото за предоставяне на писмени възражения 
или предложения от заинтересуваните е Минис-
терството на околната среда и водите, дирекция 
„Управление на водите“, София, бул. Княгиня 
Мария-Луиза 22.
11322
Нона Караджова  –  министър на околната 
среда и водите, съобщава на основание чл. 62а 
от Закона за водите, че е постъпила администра-
тивна преписка за откриване на процедура за 
издаване на разрешително за ползване на воден 
обект – акватория от Черно море за аквакулту-
ри и свързаните с тях дейности – изграждане на 
мидена ферма. Дейността ще се осъществява в 
акваторията на Черно море, местност Рохи, зем-
лището на гр. Царево, с ЕКАТТЕ 48619, община 
Царево, област Бургас. Проектните параметри на 
ползването: на площ от 36,311 дка, на 130 м от 
брега, с размери на страните: 182 м х 203 м х 183 м 
х 195 м, в крайбрежни морски води, осигуряващи 
условия за живот и възпроизводство на черупко-
ви организми, с координати на върховете, както 
следва: т. 1. 42°09‘43,6‘‘ СШ и 27°52‘30,9‘‘ ИД; т. 2. 
42°09‘38,7‘‘ СШ и 27°52‘36,0‘‘ ИД; т. 3. 42°09‘41,6‘‘ СШ 
и 27°52‘43,3‘‘ ИД; т. 4. 42°09‘46,7‘‘ СШ и 27°52‘37,7‘‘ 
ИД. Условия, при които ще се разреши изграждане 
на съоръжението: Технологията за изграждане на 
мидената ферма ще бъде от типа плаваща „дълги 
линии“ по метода на провесните култури. Група от 
16 успоредни линии с дължина от 182 м до 183 м, 
разположени на 14 м една от друга. Буйове с обем 
250 л поддържат на повърхността главното въже 
от двата края и ще се фиксират стационарно за 
стоманобетонови котви с тегло 6 – 7 т всяка една. 
На отделните линии са излети полипропиленови 
поплавъци, от които се спускат колекторните въже-
та с дължина около 7 м с тежести в края. Всички 
крайни точки на фермата ще бъдат маркирани и 
овеховани със светещи надводни оконтуряващи 
буйове. За предотвратяване на негативен ефект 
върху водите, както и от риск за качеството на 
мидите, ще се извършва собствен мониторинг 
за качеството на водата в обхвата на фермата 
по задължителни показатели, указани в разре-
шителното. Пунктовете за мониторинг ще бъдат 
трайно сигнализирани съгласувано с директора 
на басейнова дирекция за управление на водите 
в Черноморски район с център Варна. Районът 
за ползване е съгласуван с Министерството на 
околната среда и водите – Регионална инспекция 
по околната среда и водите – Бургас, и басейнова 
дирекция за управление на водите – Черноморски 
район, Варна, Министерството на отбраната – Щаб 
на Военноморските сили, Варна, и Министерството 
на транспорта – Изпълнителна агенция „Морска 
администрация“, Бургас. Писмени възражения и 
условия от заинтересуваните лица, при които да 
бъде издадено разрешителното, се представят в 
14-дневен срок от обнародването на съобщението в 
„Държавен вестник“ в Министерството на околната 
среда и водите, дирекция „Управление на водите“, 
бул. Княгиня Мария-Луиза 22.
11380
Нона Караджова – министър на околната среда 
и водите, на основание чл. 62а, ал. 1 във връзка 
с чл. 52, ал. 1, т. 2, буква „а –  аа“ от Закона за 
водите обявява, че е постъпила административна 
преписка с искане за откриване на процедура за 
издаване на разрешително за водоползване от по-
върхностен воден обект – яз. „Жребчево“. Целта на 
водовземането е производство на електроенергия 
посредством подязовирна ВЕЦ „Жребчево –  2“. 
Водовземането ще се реализира от яз. „Жребчево“, 
изграден на р. Тунджа, с общ обем 400,0 млн. м3. 
Място на използване на водите от яз. „Жребчево“: 
чрез водовземно съоръжение в непосредствена бли-
зост до изхода на напорния тунел на яз. „Жребчево“ 
и напорен тръбопровод водата ще се преработва 
посредством ВЕЦ „Жребчево – 2“, която ще се 
изгради на съществуващи хидротехнически съо-
ръжения, в непосредствена близост до изхода на 
напорния тунел и до тунел „Кортен“. След долна 
вада на ВЕЦ „Жребчево – 2“ преработените води 
се включват във входно съоръжение на безна-
порен тунел „Кортен“. Проектни параметри на 
използването: 2 бр. турбини, застроена мощност 
1372 кВт, застроено водно количество 5,20 м3/сек, 
лимит на годишна водна маса от яз. „Жребчево“ 
(за година с обезпеченост 50 %) – 162,13 млн. м3. 
Режим на използване: през напоителния сезон – в 
съответствие с изискванията за напояване; през 
ненапоителния сезон – при наличие на свободни 
водни маси и при ненарушаване на обществени 
интереси и придобити вече права съгласно чл. 49, 
ал. 3 от Закона за водите. Правото на водовземане 
ще се предостави, при условие че режимът на екс-
плоатация на ВЕЦ „Жребчево –  2“ се определя 
в зависимост от наличния обем в язовира след 
задоволяване на приоритетни водовземания за 
напояване и ненарушаване на обществени интереси 
и придобити вече права. Съгласно разпоредбата на 
чл. 62а, ал. 1, т. 7 от Закона за водите в 14-дневен 
срок от обнародването в „Държавен вестник“ и 
публичното обявяване в община Нова Загора на 
съобщението заинтересуваните могат да възразят 
срещу издаването на разрешителното и/или да 
предложат условия, при които да бъде издадено 
разрешителното с оглед гарантиране на лични или 
обществени интереси. Писмените предложения се 
представят в Министерството на околната среда и 
водите, дирекция „Управление на водите“.
11381
Нона Караджова – министър на околната среда 
и водите, на основание чл. 62а от Закона за водите 
открива процедура за издаване на разрешително за 
ползване на воден обект за изграждане на съоръже-
ние за подземни води, предназначено за водовземане 
за напояване. Съоръжението – тръбен кладенец, 
ще бъде изградено в палеогенския водоносен 
хоризонт, водното тяло BG4G0000Pg038 – порови 
води в палеогенски седиментен комплекс, в имот 
№ 2910023, местността Бабински рид, в землището 
на с. Мламолово, община Бобов дол, област Кюс-
тендил, ЕКАТТЕ 48711, при координати на тръб-
ния кладенец: ТК „Иван Стоянов – Мламолово“ 
N – 42°20‘10.7‘‘ и Е – 23°0‘52.3‘‘ и надморска височина 
ТК „Иван Стоянов – Мламолово“ – 700 м. Проектни 
параметри на използването: тръбен кладенец ТК 
„Иван Стоянов – Мламолово“: дълбочина: 100 м; 
кондукторна колона: от метални тръби с диаметър 
∅ 250 мм в интервала от повърхността до 3 м и